b'\n_START_ARTICLE_\nTorxa de queros\xc3\xa8\n_START_PARAGRAPH_\nUna torxa de queros\xc3\xa8 o torxa de petroli era un instrument per aplicar una flama amb calor difosa, de menys intensitat que la de la torxa d\'oxiacetil\xc3\xa8, per a diverses aplicacions. La versi\xc3\xb3 americana no emprava queros\xc3\xa8 sin\xc3\xb3 benzina, i era sovint perillosa. _NEWLINE_El combustible havia de ser pressuritzat amb una xeringa o una bomba. Avui en dia l\'han tret fora d\'\xc3\xbas, els recipients de gas a pressi\xc3\xb3, ja que, amb una gran varietat de formes m\xc3\xa9s pr\xc3\xa0ctiques, han obviat la necessitat de la bomba integrada. _NEWLINE_T\xc3\xa8cnicament, una "torxa de queros\xc3\xa8" crema un combustible l\xc3\xadquid convertit en un n\xc3\xbavol de part\xc3\xadcules amb un vaporitzador, despr\xc3\xa9s d\'haver pressuritzat el dip\xc3\xb2sit amb la manxa incorporada a la base.\n_START_SECTION_\nHist\xc3\xb2ria\n_START_PARAGRAPH_\nLa primera patent coneguda de la "torxa de petroli" \xc3\xa9s de Fran\xc3\xa7a i data del 7 de gener de 1791._NEWLINE_Una altra de les primeres patents de bufador ve dels EUA i \xc3\xa9s del 13 de maig de 1856._NEWLINE_El 1882, una t\xc3\xa8cnica molt innovadora de vaporitzaci\xc3\xb3 sota pressi\xc3\xb3 va ser desenvolupada per CR Nyberg a Su\xc3\xa8cia i un any despr\xc3\xa9s, va comen\xc3\xa7ar la producci\xc3\xb3 de la l\xc3\xa0mpada de pressi\xc3\xb3 de Nyberg que va ser r\xc3\xa0pidament copiada o fabricada amb llic\xc3\xa8ncia per molts altres fabricants de diversos pa\xc3\xafsos._NEWLINE_La torxa americana va ser desenvolupada a partir l\xc3\xa0mpada de pressi\xc3\xb3 de Nyberg amb una base de cremat distintiu i s\'alimentava amb gasolina, mentre que les versions europees utilitzaven queros\xc3\xa8, per raons de seguretat i un cost econ\xc3\xb2mic m\xc3\xa9s barat. _NEWLINE_Despr\xc3\xa9s de la Guerra de Corea a la d\xc3\xa8cada de 1950, es van introduir molts canvis a la ind\xc3\xbastria mundial de torxes i a la d\xc3\xa8cada de 1970 la majoria dels fabricants dels vells tipus de torxa, que utilitzaven gasolina o queros\xc3\xa8 com a combustible, havien desaparegut. Queden diversos fabricants que fan l\xc3\xa0mpades de soldar de llaut\xc3\xb3 "d\'\xc3\xa8poca" en pa\xc3\xafsos com \xc3\x8dndia, Xina i Corea del Nord per als mercats on el gas prop\xc3\xa0 \xc3\xa9s massa dif\xc3\xadcil d\'obtenir per raons de distribuci\xc3\xb3 o massa car per a ser viable.\n_START_SECTION_\nAplicacions\n_START_PARAGRAPH_\nEl bufador s\'usa comunament quan es requereix una flama nua d\'alta temperatura per\xc3\xb2 \xc3\xa9s necess\xc3\xa0ria una calor difosa i estesa, per\xc3\xb2 no tan calenta com la que requereixen aplicacions de soldadura d\'alta temperatura: soldadura, d\'ablaniment per a l\'eliminaci\xc3\xb3 de la pintura, o el preescalfament de grans superf\xc3\xadcies abans de la Soldadura, o en reparacions._NEWLINE_Tamb\xc3\xa9 \xc3\xa9s com\xc3\xba per a l\'\xc3\xbas en el control de males herbes per m\xc3\xa8todes de cremat controlat, per fondre neu i Gel de paviments a l\'entrada de les cases en les zones de clima fred, especialment en els EUA i el Canad\xc3\xa0. Els equips de reparaci\xc3\xb3 vi\xc3\xa0ria poden utilitzar un bufador per escalfar l\'asfalt per a la reparaci\xc3\xb3 de les esquerdes en el manteniment preventiu.\n_START_SECTION_\nVariants\n_START_PARAGRAPH_\nUna pistola de flama \xc3\xa9s un tipus gran de bufador amb un dip\xc3\xb2sit de combustible incorporat, s\'utilitza per a diverses finalitats: per processos de cremat controlat, control de males herbes, per a fondre la neu i el gel en els camins de vianants a l\'hivern, per a fer contrafocs en un incendi, etc. En emprar aquest terme de vegades se sol confondre amb un llan\xc3\xa7aflames.'